نیوزیم

نیوزیم  یا خبروں کا عجائب گھر واشنگٹن ڈی سی میں واقع ہے۔ 31 دسمبر 2019 اس کا آخری دن تھا۔نیوزیئم کی عمارت چھ منزلہ ہے۔ ہر منزل پر کئی نمائشیں ہیں۔ ایک کمرا دہشت گردی اور ایف بی آئی کے بارے میں ہے، ایک دیوار برلن سے متعلق۔ ایک مقام پر کامکس کا گوشہ ہے، ایک جگہ پر ایڈیٹوریل کارٹونز کا۔ ایک فلور پر دنیا بھر کے اخبارات کے صفحہ اول چسپاں ہیں، ایک پر امریکی صدور کے کتوں کی تصویریں جنھیں فرسٹ ڈاگ کا نام دیا گیا ہے۔ تہ خانے میں سیٹلائٹ وین کھڑی ہے جبکہ اوپر کی منزلوں پر کئی اسٹوڈیو بنے ہوئے ہیں۔ ورچوئل اسٹوڈیو بھی ہیں کہ آپ مائیک اٹھائیں اور اینکر بن کر موسم کا حال بتائیں یا خبریں پڑھیں۔ایک دیوار پر ان صحافیوں کی تصویریں اور نام درج ہیں جنھیں فرض ادا کرتے ہوئے قتل کیا گیا۔ وہاں پاکستانی صحافیوں کے نام بھی لکھے ہیں۔

 حوالہ جات 

زمرہ:1997ء میں قائم شدہ عجائب گھر
زمرہ:صحافت
زمرہ:واشنگٹن، ڈی سی میں تاریخ کے عجائب گھر
زمرہ:واشنگٹن، ڈی سی میں 2008ء کی تاسیسات
زمرہ:نارتھ ویسٹ (واشنگٹن، ڈی سی)
زمرہ:پنسلوانیا ایونیو